CELEX: 32021D0844
Language: hu
Date: 2021-05-26 00:00:00
Title: A Bizottság (EU) 2021/844 végrehajtási határozata (2021. május 26.) a Törökországból származó egyes vasból, ötvözetlen acélból vagy más ötvözött acélból készült melegen hengerelt sík termékek behozatalára vonatkozó szubvencióellenes eljárás megszüntetéséről

2021.5.27.   
               
               
                  HU
               
               
                  Az Európai Unió Hivatalos Lapja
               
               
                  L 186/26
               
            
         A BIZOTTSÁG (EU) 2021/844 VÉGREHAJTÁSI HATÁROZATA
         (2021. május 26.)
         a Törökországból származó egyes vasból, ötvözetlen acélból vagy más ötvözött acélból készült melegen hengerelt sík termékek behozatalára vonatkozó szubvencióellenes eljárás megszüntetéséről
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az Európai Unióban tagsággal nem rendelkező országokból érkező támogatott behozatallal szembeni védelemről szóló, 2016. június 8-i (EU) 2016/1037 európai parlamenti és tanácsi rendeletre (1) és különösen annak 14. cikke (1) bekezdésére,
         mivel:
         1.   AZ ELJÁRÁS
         
         
                     (1)
                  
                  
                     Az Európai Bizottság (a továbbiakban: Bizottság) 2020. június 12-én szubvencióellenes vizsgálatot indított a Törökországból származó egyes vasból, ötvözetlen acélból vagy más ötvözött acélból készült melegen hengerelt sík termékek (a továbbiakban: a vizsgált termék) Unióba érkező behozatalára vonatkozóan. Az eljárás megindításáról a Bizottság értesítést (2) (a továbbiakban: az eljárás megindításáról szóló értesítés) tett közzé az Európai Unió Hivatalos Lapjában.
                  
               
                     (2)
                  
                  
                     A vizsgált termék a Törökország származó egyes vasból, ötvözetlen acélból vagy más ötvözött acélból készült síkhengerelt termékek, tekercsben is (beleértve a „méretre vágott” és a „keskeny szalag” típusú termékeket is), melegen hengerelve, de tovább nem megmunkálva, plattírozás, lemezelés vagy bevonás nélkül.
                     Nem tartoznak a vizsgálat hatálya alá a következő termékek:
                     
                                 —
                              
                              
                                 a rozsdamentes acélból és a szemcseorientált szilícium-elektromos acélból készült termékek,
                              
                           
                                 —
                              
                              
                                 a szerszámacél és a gyorsacél termékek,
                              
                           
                                 —
                              
                              
                                 a nem tekercsben kiszerelt, felületükön mintázás nélküli, 10 mm-nél nagyobb vastagságú és legalább 600 mm szélességű termékek, valamint
                              
                           
                                 —
                              
                              
                                 a nem tekercsben kiszerelt, felületükön mintázás nélküli, legalább 4,75 mm, de legfeljebb 10 mm vastagságú és legalább 2 050 mm szélességű termékek.
                              
                           
               
                     (3)
                  
                  
                     A Bizottság azt követően indított vizsgálatot, hogy az Európai Acélszövetség (a továbbiakban: Eurofer vagy a panaszos) panaszt nyújtott be a vizsgált termék teljes uniós termelésének több mint 25 %-át képviselő gyártók nevében. A panasz elegendő bizonyítékot tartalmazott a támogatásra, illetve az abból eredő kárra vonatkozóan, ami indokolttá tette a vizsgálat megindítását.
                  
               
                     (4)
                  
                  
                     A Bizottság az eljárás megindításáról szóló értesítésben felkérte az érdekelt feleket, hogy a vizsgálatban való részvétel érdekében vegyék fel vele a kapcsolatot. A Bizottság emellett külön tájékoztatta a panaszosokat, a többi ismert uniós gyártót, az ismert exportáló gyártókat és a török hatóságokat, az ismert importőröket, beszállítókat és felhasználókat, a kereskedőket, valamint az érintettként ismert szervezeteket a vizsgálat megindításáról, és felkérte őket a részvételre.
                  
               
                     (5)
                  
                  
                     Valamennyi érdekelt fél lehetőséget kapott arra, hogy észrevételt tegyen a vizsgálat megindításával kapcsolatban, és az eljárás megindításáról szóló értesítésben megállapított határidőn belül kérje a Bizottság és/vagy a kereskedelmi ügyekben eljáró meghallgató tisztviselő előtti meghallgatását.
                  
               2.   A PANASZ VISSZAVONÁSA ÉS AZ ELJÁRÁS MEGSZÜNTETÉSE
         
         
                     (6)
                  
                  
                     A panaszos 2021. március 24-én arról tájékoztatta a Bizottságot, hogy panaszát visszavonja.
                  
               
                     (7)
                  
                  
                     Az (EU) 2016/1037 rendelet 14. cikkének (1) bekezdése szerint amennyiben egy panaszt visszavonnak, ha az eljárás megszüntetése nem sérti az Unió érdekeit, az eljárás megszüntethető.
                  
               
                     (8)
                  
                  
                     A vizsgálat nem tárt fel olyan körülményt, amely arra utal, hogy az eljárás folytatása érdekében állna az Uniónak.
                  
               
                     (9)
                  
                  
                     A Bizottság ezért arra a következtetésre jutott, hogy a Törökországból származó egyes vasból, ötvözetlen acélból vagy más ötvözött acélból készült melegen hengerelt sík termékek behozatalára vonatkozó szubvencióellenes eljárást intézkedések alkalmazása nélkül meg kell szüntetni.
                  
               
                     (10)
                  
                  
                     A Bizottság erről megfelelő módon tájékoztatta az érdekelt feleket, és lehetőséget biztosított számukra észrevételeik megtételére. Észrevételek nem érkeztek.
                  
               
                     (11)
                  
                  
                     Ez a határozat összhangban van az (EU) 2016/1036 európai parlamenti és tanácsi rendelet (3) 15. cikkének (1) bekezdésével létrehozott bizottság véleményével,
                  
               ELFOGADTA EZT A HATÁROZATOT:
         
            1. cikk
            A Bizottság a Törökországból származó, jelenleg a 7208 10 00, 7208 25 00, 7208 26 00, 7208 27 00, 7208 36 00, 7208 37 00, 7208 38 00, 7208 39 00, 7208 40 00, 7208 52 10, 7208 52 99, 7208 53 10, 7208 53 90, 7208 54 00, 7211 13 00, 7211 14 00, 7211 19 00, ex 7225 19 10 (TARIC-kód: 7225191090), 7225 30 90, ex 7225 40 60 (TARIC-kód: 7225406090), 7225 40 90, ex 7226 19 10 (TARIC-kód: 7226191090), 7226 91 91 és 7226 91 99 KN-kódok alá tartozó egyes vasból, ötvözetlen acélból vagy más ötvözött acélból, tekercsben is (beleértve a „méretre vágott” és a „keskeny szalag” típusú termékeket is), melegen hengerelve, de tovább nem megmunkálva, plattírozás, lemezelés vagy bevonás nélkül készült síkhengerelt termékek Unióba irányuló behozatalára vonatkozó szubvencióellenes eljárást megszünteti.
         
         
            2. cikk
            Ez a határozat az Európai Unió Hivatalos Lapjában való kihirdetésének napját követő napon lép hatályba.
         
         
            Kelt Brüsszelben, 2021. május 26-án.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 176., 2016.6.30., 55. o.
         
         
            (2)  Értesítés a Törökországból származó egyes vasból, ötvözetlen acélból vagy más ötvözött acélból készült melegen hengerelt sík termékek behozatalára vonatkozó szubvencióellenes eljárás megindításáról (HL C 197., 2020.6.12., 4. o.).
         
            (3)  Az Európai Parlament és a Tanács (EU) 2016/1036 rendelete (2016. június 8.) az Európai Unióban tagsággal nem rendelkező országokból érkező dömpingelt behozatallal szembeni védelemről  HL L 176., 2016.6.30., 21. o.